Source: http://ozdlv.sk/index.php/poradenstvo/poradenstvo-v-oblasti-bozp/8-aktuality1/81-preventivne-lekarske-prehliadky-plp-od-01-01-2014
Timestamp: 2019-05-20 12:28:53+00:00
Document Index: 4525785

Matched Legal Cases: ['§ 16', '§ 16', '§ 16', '§ 16', '§ 16', '§ 16', '§ 16', '§ 16']

Preventívne lekárske prehliadky (PLP) od 01.01.2014
Podľa novely zákona č. 124/2006 Z. z. o bezpečnosti a ochrane zdravia pri práci s účinnosťou poslednej zmeny č. 154/2013 Z. z. k 01.01.2014 fyzická osoba, ktorá má preukaz, osvedčenie alebo doklad podľa § 16 odseku 1 písm. b) tohto zákona, je povinná podrobiť sa lekárskej preventívnej prehliadke vo vzťahu k práci, ktorou sa posudzuje jej zdravotná spôsobilosť na prácu potrebnú na vykonávanie tejto činnosti, do piatich rokov odo dňa:
Preukaz, osvedčenie alebo doklad podľa § 16 odseku 1 písm. b) stratí svoju platnosť ak sa fyzická osoba nepodrobí lekárskej preventívnej prehliadke vo vzťahu k práci alebo ak podľa výsledku lekárskej preventívnej prehliadky vo vzťahu k práci nemá zdravotnú spôsobilosť na prácu potrebnú na vykonávanie činnosti, na ktorú mala vydaný preukaz, osvedčenie alebo doklad podľa § 16 odseku 1 písm. b).
Fyzická osoba, ktorá má platný preukaz, platné osvedčenie alebo platný doklad podľa § 16 odseku 1 písm. b) na činnosť uvedenú v prílohe č. 1a vydané pred 1. januárom 2014, je povinná podrobiť sa do 31. decembra 2014 lekárskej preventívnej prehliadke vo vzťahu k práci, ak sa lekárskej preventívnej prehliadke vo vzťahu k práci nepodrobila v období od 1. januára 2010 do 31. decembra 2013; na túto lekársku preventívnu prehliadku sa vzťahuje § 16 odsek 7.
Platný preukaz, platné osvedčenie alebo platný doklad podľa § 16 odseku 1 písm. b) na činnosť uvedenú v prílohe č. 1a (tabuľka č. 1) vydané pred 1. januárom 2014 stráca platnosť najneskôr 31. decembra 2014, ak fyzická osoba:
b) podľa výsledku lekárskej preventívnej prehliadky vo vzťahu k práci nemá zdravotnú spôsobilosť na prácu potrebnú na vykonávanie činnosti, na ktorú mala vydaný preukaz, osvedčenie alebo doklad podľa § 16 odseku 1 písm. b).
Podľa § 16 zákona č. 124/2006 Z. z. fyzická osoba môže obsluhovať určený pracovný prostriedok a vykonávať určené pracovné činnosti ustanovené právnymi predpismi na zaistenie bezpečnosti a ochrany zdravia pri práci pri prevádzke len na základe
a) platného preukazu na vykonávanie činnosti alebo platného osvedčenia na vykonávanie činnosti vydaného
príslušným inšpektorátom práce,
osobou oprávnenou na výchovu a vzdelávanie,
strednou školou alebo vysokou školou pri príprave žiakov a študentov na výkon povolania.
b) dokladu o absolvovaní výchovy a vzdelávania osôb na obsluhu vydaného osobou oprávnenou na výchovu a vzdelávanie,
Novela zákona č. 124/2006 Z. z. s účinnosťou poslednej zmeny č. 154/2013 Z. z. k 01.01.2014 uvádza, že podmienkou vydania preukazu, osvedčenia, dokladu je zdravotná spôsobilosť na prácu potrebná na vykonávanie činností uvedených v tabuľke č. 1.
Zdravotná spôsobilosť na prácu sa posudzuje na základe výsledku lekárskej preventívnej prehliadky vo vzťahu k práci. Zdravotná spôsobilosť na prácu sa preukazuje lekárskym posudkom, ktorý nemôže byť starší ako šesť mesiacov. Tento lekársky posudok sa prikladá k žiadosti o vydanie preukazu, osvedčenia, dokladu, aby boli splnené podmienky na ich vydanie.
Obsluha kotlov I. až V. triedy
Príslušný inšpektorát práce
Obsluha mobilného žeriava výložníkového typu a vežového žeriava výložníkového typu
Obsluha pohyblivej pracovnej plošiny na podvozku s motorovým pohonom, ktorá je určená na prevádzku na pozemných komunikáciách, a s výškou zdvihu nad 1,5 m
Obsluha vyhradených technických zariadení plynových s vysokou mierou ohrozenia (skupina A) pracujúcich s nebezpečnými plynmi okrem zariadení určených na zásobovanie plynom z kovových tlakových nádob stabilných alebo z kovových tlakových nádob na dopravu plynov (tlakové stanice) a zariadení určených na rozvod plynov
Osoba oprávnená na výchovu a vzdelávanie/stredná škola, vysoká škola
Obsluha ručnej motorovej reťazovej píly pri ťažbe dreva a ručnej motorovej reťazovej píly pri inej činnosti
Revízny technik vyhradených technických zariadení tlakových
Osoby na opravu kotla I. až V. triedy a na opravu potrubného vedenia s médiom para, horúca voda alebo vzduch
Revízny technik vyhradených technických zariadení zdvíhacích
Osoby na opravu osobného výťahu a nákladného výťahu s povolenou dopravou osôb
Revízny technik vyhradených technických zariadení plynových
Osoby na opravu vyhradených technických zariadení plynových s vysokou mierou ohrozenia (skupina A) pracujúcich s nebezpečnými plynmi
Elektrotechnik, samostatný elektrotechnik a elektrotechnik na riadenie činností alebo na riadenie prevádzky na vyhradených technických zariadeniach elektrických
Osoby na obsluhu vybraných stavebných strojov a zariadení
Osoby na obsluhu vybraných poľnohospodárskych strojov a zariadení
Osoby na obsluhu vybraných lesníckych strojov